b'\n_START_ARTICLE_\nOtto Lilienthal\n_START_SECTION_\nBiografie\n_START_PARAGRAPH_\nOtto Lilienthal a fost primul n\xc4\x83scut dintre cei opt copii proveni\xc8\x9bi din c\xc4\x83s\xc4\x83toria p\xc4\x83rin\xc8\x9bilor s\xc4\x83i, Gustav Lilienthal \xc8\x99i al Caroline. Cinci din fra\xc8\x9bii lui au murit \xc3\xaen frageda copil\xc4\x83rie. Tat\xc4\x83l a fost un om de afaceri, talentat din punct de vedere tehnic \xc8\x99i matematic, iar mama sa a studiat muzica \xc3\xaen Dresda \xc8\x99i Berlin. C\xc3\xa2nd familia a \xc3\xaentimpinat dificult\xc4\x83\xc8\x9bi economice, ei au decis s\xc4\x83 emigreze \xc3\xaen America. Moartea nea\xc8\x99teptat\xc4\x83 al tat\xc4\x83lui a \xc3\xaempiedicat emigrarea. Otto Lilienthal avea atunci v\xc3\xa2rsta de 12 ani. Fra\xc8\x9bii Gustav \xc8\x99i Otto Lilienthal au mers din anul 1856 la liceul din Anklam care le poart\xc4\x83 numele. Toat\xc4\x83 via\xc8\x9ba, fra\xc8\x9bii Gustav \xc8\x99i Otto au activat \xc3\xaen str\xc3\xa2ns\xc4\x83 colaborare \xc3\xaen numeroase proiecte \xc8\x99i inven\xc8\x9bii._NEWLINE_Din anul 1864, Otto Lilienthal a frecventat \xc8\x99coala de meserii provinciale din Potsdam. Dup\xc4\x83 doi ani de studii, el a \xc3\xaenceput o stagiatur\xc4\x83 la Berlin, la Maschinenfabrik Schwartzkopff. \xc3\x8en aceast\xc4\x83 perioad\xc4\x83, Lilienthal locuia ca Schlafbursche. \xc3\x8entr-o cronic\xc4\x83 Lilienthal scria, c\xc4\x83 el trebuia s\xc4\x83-\xc8\x99i \xc3\xaempart\xc4\x83 patul cu un dro\xc8\x99car \xc8\x99i un vizitiu._NEWLINE_\xc3\x8en anii 1867 \xc8\x99i 1868 fra\xc8\x9bii Lilienthal construiau \xc3\xaen Anklam un aparat pentru experimentarea portan\xc8\x9bei prin b\xc4\x83t\xc4\x83ile aripilor. Rezultatul era, \xc3\xaen\xc4\x83l\xc8\x9barea a unei greut\xc4\x83\xc8\x9bi maxime de 40\xc2\xa0kg. Printr-un experiment crucial, investiga\xc8\x9biile urm\xc4\x83toare erau dedicate aripii curbate \xc3\xaen v\xc3\xa2nt, f\xc4\x83r\xc4\x83 b\xc4\x83taie de arip\xc4\x83._NEWLINE_Rela\xc8\x9bia dintre aerodinamic\xc4\x83 \xc8\x99i portan\xc8\x9b\xc4\x83 \xc3\xaenc\xc4\x83 nu era descris\xc4\x83 \xc3\xaen fizic\xc4\x83. De exemplu, cercet\xc4\x83rile lui Hermann von Helmholtz \xc3\xaen conformitate cu aceast\xc4\x83 problem\xc4\x83, a declarat la o conferin\xc8\x9ba a Academiei prusace de \xc8\x99tiin\xc8\x9be \xc3\xaen anul 1873 c\xc4\x83: es kaum wahrscheinlich ist, dass der Mensch auch durch den allergescheitesten fl\xc3\xbcgel\xc3\xa4hnlichen Mechanismus, den er durch seine eigene Muskelkraft zu bewegen h\xc3\xa4tte, in den Stand gesetzt werden w\xc3\xbcrde, sein eigenes Gewicht in die H\xc3\xb6he zu heben und dort zu erhalten (\xe2\x80\x9eeste foarte improbabil ca omul, chiar \xc8\x99i cu mecanismul cel mai bun, similar aripilor, pe care-l poate mi\xc8\x99ca prin propria lui putere muscular\xc4\x83, s\xc4\x83 ridice \xc3\xaen aer propria greutate \xc8\x99i s\xc4\x83 o men\xc8\x9bin\xc4\x83 acolo\xe2\x80\x9d). La care Lilienthal a comentat ironic: die Wissenschaft nun ein f\xc3\xbcr alle mal festgelegt, dass der Mensch nicht fliegen k\xc3\xb6nne (\xe2\x80\x9e\xc8\x98tiin\xc8\x9ba a stabilit pentru acum \xc8\x99i totdeauna c\xc4\x83 omul nu poate zbura\xe2\x80\x9d). Cu utilizarea de materiale moderne u\xc8\x99oare precum \xc8\x99i efort considerabil, \xc3\xaen anii 70 a fost conceput\xc4\x83 aeronava cu propulsie muscular\xc4\x83._NEWLINE_\xc3\x8en noiembrie 1867 Lilienthal a \xc3\xaenceput s\xc4\x83 studieze la Academia Industrial\xc4\x83 Berlin, condus\xc4\x83 de Franz Reuleaux, care mai t\xc3\xa2rziu s-a denumit TU Berlin, unde a ob\xc8\x9binut o burs\xc4\x83 lunar\xc4\x83, prin care situa\xc8\x9bia lui de via\xc8\x9b\xc4\x83 s-a \xc3\xaembun\xc4\x83t\xc4\x83\xc8\x9bit \xc3\xaen mod semnificativ._NEWLINE_Dup\xc4\x83 terminarea calific\xc4\x83rii \xc3\xaen anul 1870, \xc3\xaentr-o scrisoare din perioada R\xc4\x83zboiului franco-german, Lilienthal i-a scris fratelui s\xc4\x83u despre baloane care plecau din Parisul asediat.\n_START_SECTION_\nPropria firm\xc4\x83\n_START_PARAGRAPH_\nPrimele \xc3\xaencerc\xc4\x83ri ale fra\xc8\x9bilor Lilienthal de a \xc3\xaenfiin\xc8\x9ba propria firm\xc4\x83 nu au fost cu succes. Cererea de brevet pentru motorul cu aer cald nu a avut succes, \xc3\xaen schimb brevetul pentru ma\xc8\x99ina de havat pentru industria minier\xc4\x83 da. Aceast\xc4\x83 ma\xc8\x99in\xc4\x83 a fost produs\xc4\x83 chiar \xc8\x99i \xc3\xaen serie, dar nu \xc3\xaen propria firm\xc4\x83._NEWLINE_\xc3\x8en data de 11 iunie 1878, Lilienthal se c\xc4\x83s\xc4\x83tore\xc8\x99te cu Agnes Fischer, fiic\xc4\x83 de miner, cu care a avut patru copii. \xc3\x8en anul 1879 Liliental dezvolt\xc4\x83 cu fratele lui Gustav un sistem modular de construc\xc8\x9bii pentru copii, dar pe care din p\xc4\x83cate nu-l puteau comercializa. Din lips\xc4\x83 de bani, fra\xc8\x9bii Lilienthal \xc8\x99i-au v\xc3\xa2ndut ideea lui Friedrich Adolf Richter, care sub denumirea: Anker-Steinbaukasten (\xe2\x80\x9epietre de construc\xc8\x9bie - ancor\xc4\x83\xe2\x80\x9d) a produs aceste jocuri pentru copii, fiind p\xc3\xa2n\xc4\x83 \xc3\xaen prezent produse \xc3\xaen \xc3\xaentreag\xc4\x83 lume._NEWLINE_\xc3\x8en anul 1881 Lilienthal prime\xc8\x99te brevetul pentru cazanul de aburi, care i-a adus mult a\xc8\x99teptatul succes. Cu un motor cu abur mic, a rezultat motorul lui Lilienthal care din anul 1883 a fost fabricat \xc3\xaen propria firm\xc4\x83, cu denumirea: Dampfkessel- und Maschinenfabrik Otto Lilienthal (a existat sub aceast\xc4\x83 denumire p\xc3\xa2n\xc4\x83 la Primul R\xc4\x83zboi Mondial). Din anul 1894 la aceea fabric\xc4\x83 era produs \xe2\x80\x9eNormalsegelapparat\xe2\x80\x9d (\xe2\x80\x9eaparat normal de zbor\xe2\x80\x9d asem\xc4\x83n\xc4\x83tor cu deltaplanul) \xc3\xaen serie, deci era prima fabric\xc4\x83 de avioane din lume._NEWLINE_Pe l\xc3\xa2ng\xc4\x83 fabrica de cazane \xc8\x99i cea de aparate de zbor, Lilienthal se ocupa \xc8\x99i de teatru. \xc3\x8en Berlin la un teatru popular el era director, artist \xc8\x99i chiar autor .\n_START_SECTION_\nUltimul zbor\n_START_PARAGRAPH_\nLa 9 august 1896 Otto Lilienthal se pr\xc4\x83bu\xc8\x99e\xc8\x99te de la o \xc3\xaen\xc4\x83l\xc8\x9bime de aproximativ 15 m, din cauza unei depresiuni atmosferice, la Gollenberg. \xc3\x8en urma accidentului, el a suferit o fractur\xc4\x83 a vertebrei cervicale a treia. Fiind transportat la Berlin, \xc3\xaenc\xc4\x83 pe drum el a intrat \xc3\xaen com\xc4\x83 \xc8\x99i \xc3\xaen urma r\xc4\x83nilor grave, \xc3\xaen urm\xc4\x83toarea zi \xc3\xaen data de 10 august 1896 el a decedat._NEWLINE_Studii recente presupun o hemoragie cerebral\xc4\x83 ca cauza decesului.\n_START_SECTION_\nOnoruri \xc8\x99i brevete\n_START_PARAGRAPH_\nPortretul lui Lilienthal \xc8\x99i aparatul de zbor au servit \xc3\xaen multe \xc8\x9b\xc4\x83ri pentru a onora realiz\xc4\x83rile tehnice de pionierat pe timbre, medalii \xc8\x99i \xc3\xaen alte forme. Majoritatea averii se afla \xc3\xaen Deutsches Museum \xc8\x99i la Otto-Lilienthal-Museum din Anklam._NEWLINE_La data de 7 iunie 1988, denumirea aeroportul din Berlin Tegel, este suplimentat cu denumirea \xe2\x80\x9eOtto Lilienthal\xe2\x80\x9d._NEWLINE_\xc3\x8en multe ora\xc8\x99e, sunt str\xc4\x83zi \xc8\x99i pie\xc8\x9be numite dup\xc4\x83 el._NEWLINE_Lilienthal are 25 de brevete, dar numai patru sunt \xc3\xaen leg\xc4\x83tur\xc4\x83 cu aparate de zbor. Majoritatea brevetelor se refereau la cazane mici \xc8\x99i motoare cu abur. Printre brevetele lui Otto Lilienthal, sunt o parte din inven\xc8\x9biile fratelui sau Gustav Lilienthal, \xc3\xaen schimb, unele din brevetele acestuia sunt trecute pe numele lui Otto Lilienthal._NEWLINE_Inven\xc8\x9bia lui, haveza pentru industria minier\xc4\x83, este trecut\xc4\x83 pe numele lui Gustav Lilienthal._NEWLINE_Majoritatea averii l\xc4\x83sate se afl\xc4\x83 acum \xc3\xaen Deutsches Museum \xc8\x99i la Otto-Lilienthal-Museum. Aparate de zbor originale se pot vedea la Viena (Technisches Muzeum), Washington, Moscova, Londra \xc8\x99i M\xc3\xbcnchen. Otto-Lilienthal-Museum din Anklam arat\xc4\x83 o colec\xc8\x9bie complet\xc4\x83 a tuturor aparatelor de zbor, aparate experimentate \xc8\x99i informeaz\xc4\x83 despre munca \xc8\x99i via\xc8\x9ba inventatorului multilateral.'